जीवन बीमाको दायरामा चवालीस प्रतिशत जनसङ्ख्या
म्यादी, लघुम्यादी र वैदेशिक रोजगारी जीवन बीमालेखसहित जीवन बीमाको दायरामा आएको जनसङ्ख्या आव २०७९/८० को पुस मसान्तसम्म ४४ दशमलव २५ प्रतिशत रहेको छ ।   यो अघिल्लो आर्थिक वर्षको तुलनामा १० प्रतिशतले बढी हो । आव २०७८/७९ मा म्यादी, लघुम्यादी र वैदेशिक रोजगारी जीवन बीमालेखसहित जीवन बीमाको दायरामा आएको जनसङ्ख्या ३३ दशमलव ४१ रहेको थियो ।  चालू आर्थिक वर्षको पुस मसान्तसम्म म्यादी र लघुम्यादी जीवन बीमालेख सङ्ख्या ७३ लाख १३ हजार १२१ रहेको छ ।
काठमाडौँ, माघ २९ गते । म्यादी, लघुम्यादी र वैदेशिक रोजगारी जीवन बीमालेखसहित जीवन बीमाको दायरामा आएको जनसङ्ख्या आव २०७९/८० को पुस मसान्तसम्म ४४ दशमलव २५ प्रतिशत रहेको छ । यो अघिल्लो आर्थिक वर्षको तुलनामा १० प्रतिशतले बढी हो । आव २०७८/७९ मा म्यादी, लघुम्यादी र वैदेशिक रोजगारी जीवन बीमालेखसहित जीवन बीमाको दायरामा आएको जनसङ्ख्या ३३ दशमलव ४१ रहेको थियो ।चालू आर्थिक वर्षको पुस मसान्तसम्म म्यादी र लघुम्यादी जीवन बीमालेख सङ्ख्या ७३ लाख १३ हजार १२१ रहेको छ ।झन्डै ९२ अर्ब बीमा शुल्क आर्जनचालू आर्थिक वर्षको छ महिनामा ९१ अर्ब ७३ करोड ४५ लाख ५५ हजार रुपियाँ बीमा शुल्क आर्जन भएको छ । यो अघिल्लो आर्थिक वर्षको सोही अवधिको तुलनामा यो १ दशमलव ९१ प्रतिशतले बढी हो । अघिल्लो वर्षको सोही अवधिमा यस्तो बीमा शुल्क सङ्कलन ९० अर्ब एक करोड २१ लाख ६८ हजार रुपियाँ रहेको थियो ।नियामक निकाय नेपाल बीमा प्राधिकरणका अनुसार कुल बीमा शुल्कमध्ये ७१ अर्ब ६५ करोड २० लाख ५४ हजार रुपियाँ जीवन बीमा शुल्क सङ्कलन भएको छ भने २० अर्ब आठ करोड २५ लाख एक हजार रुपियाँ निर्जीवन बीमा शुल्क सङ्कलन भएको छ । जीवन बीमा शुल्क अघिल्लो वर्षको सोही अवधिको तुलनामा १ दशमलव ०४ प्रतिशतले बढी रहेको छ भने निर्जीवन बीमा शुल्क ५ दशमलव १५ प्रतिशतले बढी रहेको छ ।आव २०७८/७९ को पहिलो छ महिनामा ७० अर्ब ९१ करोड ३९ लाख ६२ हजार रुपियाँ जीवन बीमा शुल्क सङ्कलन भएको थियो भने १९ अर्ब नौ करोड ८२ लाख छ हजार रुपियाँ निर्जीवन बीमा शुल्क सङ्कलन भएको थियो ।बीमालेख सङ्ख्या पनि बढीआव २०७९/८० को पुस मसान्तसम्म कुल जीवन बीमालेख सङ्ख्या एक करोड ४१ लाख नौ हजार १५० रहेको छ । यो अघिल्लो वर्षको सोही अवधिको तुलनामा ३४ दशमलव ८८ प्रतिशतले बढी हो । गत आर्थिक वर्ष एक करोड चार लाख ६० हजार १४१ जीवन बीमालेख सङ्ख्या रहेको थियो । यस्तै चालू आर्थिक वर्षको पुस मसान्तसम्म १३ लाख ९५ हजार ३२ निर्जीवन बीमालेख पुगेको छ । यो पनि गत आर्थिक वर्षको सोही अवधिको तुलनामा ६ दशमलव ११ प्रतिशतले बढी हो । आव २०७८/७९ को सोही अवधिको निर्जीवन बीमालेख सङ्ख्या १४ लाख ८५ हजार ८५१ रहेको थियो ।वैदेशिक रोजगार, म्यादी र लघु म्यादी उच्चचालू आर्थिक वर्षको पुस मसान्तसम्म म्यादी र लघुम्यादी जीवन बीमालेख सङ्ख्या ७३ लाख १३ हजार १२१ रहेको छ । यो अघिल्लो आर्थिक वर्षको सोही अवधिको तुलनामा ४३ दशमलव ६९ प्रतिशतले बढी हो । अघिल्लो वर्ष यस्तो सङ्ख्या ५० लाख ८९ हजार ४५८ रहेको थियो ।वैदेशिक रोजगार बीमालेख सङ्ख्या पनि १२ लाख ९४ हजार ४५९ रहेको छ, जुन अघिल्लो आर्थिक वर्षको सोही अवधिको तुलनामा ५२ दशमलव १७ प्रतिशतले बढी हो । आव २०७८/७९ को सोही अवधिमा वैदेशिक रोजगार बीमालेख सङ्ख्या आठ लाख ५० हजार ६९० रहेको थियो ।म्यादी, लघुम्यादी र वैदेशिक रोजगार जीवन बीमालेखबाहेकको जीवन बीमालेख सङ्ख्या भने ५५ लाख एक हजार ५७० रहेको छ । यो पनि अघिल्लो आर्थिक वर्षको सोही अवधिको तुलनामा २१ दशमलव ७२ प्रतिशत बढी हो । अघिल्लो आर्थिक वर्षको पुस मसान्तसम्ममा ४५ लाख १९ हजार ९९३ म्यादी, लघु म्यादी र वैदेशिक रोजगार जीवन बीमालेख थियो ।   